cyanic-selkie/wikianc huggingface dataset:
Amerikaner (USA)
Engelsktalende, og selv de som snakker mange andre språk, bruker vanligvis begrepet «amerikaner» for å henvise utelukkende til folk fra USA. Dette utviklet seg fra den opprinnelige anvendelsen for å skille mellom engelske folk i det amerikanske koloniene fra engelske folk i England. Likevel kan betegnelsen «amerikaner» også i bestemte kontekster henvise generelt til folk i Amerika, det vil si fra Nord-Amerika såvel som i Sør-Amerika.
Konsekvensutredning
En konsekvensutredning  (KU) er en kartlegging av et tiltaks konsekvenser for miljø, naturressurser, kulturminner eller samfunn.
I Norge er bestemmelser for konsekvensutredninger beskrevet i plan- og bygningsloven. Konsekvensutredninger skal sikre at eventuelle virkninger blir tatt hensyn til når et tiltak planlegges og når tiltaket besluttes gjennomført. Konsekvensutredninger skal også sikre en åpen prosess slik at alle berørte parter blir hørt.
Plan- og bygningsloven § 4-2. «For regionale planer og kommuneplaner med retningslinjer eller rammer for framtidig utbygging og for reguleringsplaner som kan få vesentlige virkninger for miljø og samfunn, skal planbeskrivelsen gi en særskilt vurdering og beskrivelse - konsekvensutredning - av planens virkninger for miljø og samfunn.»
Paul Henri Thiry d’Holbach
Paul Henri Thiry Baron d'Holbach (døpenavn Paul Heinrich Dietrich; født og/eller døpt 8. desember 1723 i Edesheim ved Landau in der Pfalz, død 21. januar 1789 i Paris) var en tyskfødt filosof fra den franske opplysningstida, framfor alt kjent for sine religionskritiske og ateistiske teser.
Konsekvensutredning
Konsekvensutredning for tiltak og planer etter annet lovverk er omtalt i kapittel 14 i plan- og bygningsloven.
!!!
!!! er et amerikansk band som ble dannet i 1996. Medlemmene kom fra bandene The Yah Mos, Black Liquorice og Popesmashers.
Konsekvensutredning
I britisk lovgivning tilsvarer konsekvensutredning sustainability appraisal.
!!!
Etter en turne sammen, bestemte Black Liquorice og Popesmashers seg for å blande førstnevntes disco- og funk-stil med sistnevntes støyende aggressivitet, og slik ble !!! født. Bandets navn var inspirert av tekstingen på filmen Gudene må være gale, hvor klikkelydene som buskmennene lagde ble skrevet med et «!». I det internasjonale fonetiske alfabetet er postalveolære klikk-konsonanter representert med ǃ som ikke er et utropstegn, men et «pipe-tegn» med en prikk under.
Deres selvtitulerte debutalbum kom ut i 2000. Oppfølgeren kom i 2003. !!! er kjent for sine katarsiske liveshow.
Paul Henri Thiry d’Holbach
Liv
Holbach var sønn av vinbonden Johann Jakob Dietrich (1672–1756) og Catherine Jacobina Holbach (1684–1743), hun var datter av Johannes Jacobus Holbach (død 1723), en skatteinnkrever for fyrstbispen av Speyer. Fra åtteårs alder ble Holbach oppfostret av sin styrtrike og adlede onkel, Franz Adam Holbach. Begge tok fransk statsborgerskap. Holbach ble adoptert av sin onkel, og arvet hans formue, land og tittel.
I 1744–1748 studerte Holbach ved universitetet i Leiden. Byen og universitetets tolerante miljø, og en undervisning som betonte anvendt forskning i form av eksakte observasjoner av naturen, fikk en varig virkning på Holbach.
Takket være arven etter onkelen var Holbach svært velstående hele livet. Fra han bosatte seg i Paris rundt 1748/49 og fram til rundt 1780, brukte han store summer på å holde en intellektuell salong, først og fremst for franske opplysningstenkere, men også fyrster, diktere, kunstnere og intellektuelle fra hele Europa var velkomne gjester i hans bolig i rue Royale. Søndager og torsdager bød Holbach generøst på utsøkte retter og dyr vin, og rundt bordet ble det diskutert filosofi, religion og styresett; i coterie holbachique var det ikke plass til lettbent underholdning. Også Holbachs bibliotek med over 3,000 bind var et trekkplaster.
Blant de regulære møtedeltakerne var Holbachs to nærmeste venner, Grimm og Diderot, videre Condillac, Condorcet, d’Alembert, Marmontel, Turgot, La Condamine, Raynal, Helvétius, Galiani, Morellet, Naigeon, og i en periode Rousseau. Også framtredende britiske intellektuelle var innom, blant andre Adam Smith, David Hume, John Wilkes, Horace Walpole, Edward Gibbon, David Garrick, Laurence Sterne, dessuten italieneren Cesare Beccaria og amerikaneren Benjamin Franklin.
Virke
Holbach bidro med over 1,100 artikler til Diderot og d'Alemberts Encyclopédie (35 bind, 1751–1772 / 1780), først og fremst over naturvitenskapelige emner, men også om myter og trosforestillinger hos folkeslag over hele verden.
Holbach ble berømt for Système de la nature (1770), et av materialismens grunnverker. I boka argumenterte Holbach for ateismen, og at naturen ikke er et skaperverk, men drevet av en kjede materialistisk-deterministiske prosesser. Boka gav han ut under et synonym i form av navnet til den samfunns- og kirkekritiske filosofen Jean-Baptiste de Mirabaud, som da hadde vært død i ti år, og for sikkerhets skyld ble det bevisst feilaktig oppgitt at boka var trykt i London. Tross forbud, bokbål og 15–20 skrifter som forsøkte å bekjempe verket, kom det i atskillige opptrykk.
Holbachs senere skrifter er mindre kjent. I disse tok han framfor alt for seg moralfilosofiske og politiske temaer. På grunn av hans flammende kritikk av enevoldsregimet og kirka, måtte han skrive under pseudonym, noe som har ført til at autensiteten til flere av verkene som er tilskrevet ham ikke er entydig fastslått.
Holbach var influert av Jean Meslier, og utgav også hans verk. Han betegnet religion som den naturlige morals største fiende, og gikk til felts mot ontologiske og kosmologiske gudsbevis. Menneskets lykke lå etter hans oppfatning i ateismen.
Nystadneslia naturreservat
Nystadneslia naturreservat ligger i Saltdal kommune i Nordland. Naturreservatet ligger ved Borkamo i Saltdalen. Området har et areal på 1 690 dekar. Området er vernet for å bevare ei rik skogsli med alt naturlig plante- og dyreliv og med alle de naturlige økologiske prosessene.
Mobakken idrettsplass
Mobakken Idrettsplass ligger på Borgenhaugen i utkanten av Sarpsborg sentrum, og er hjemmebanen til Borgen Idrettslag. Tilskuerkapasiteten er på ca. 500 sitteplasser og tribunen er laget av gamle jernbanesviller. Tilskuerrekorden er på ca. 2000 mennesker og ble satt i 1968 mot Fredrikstad Fotballklubb.
Rational Unified Process
Rational Unified Process (forkortet: RUP, direkte oversatt: rasjonell enhetlig prosess) er en iterativ og inkrementell programvareutviklingsprosess, med røtter i spiralmodellen, for å sikre et resultat med høyt kvalitetsnivå. RUP er en spesifikk implementasjon av Unified Process.
Med RUP kan man tilpasse og skreddersy utviklingsprosessen til å passe prosjektets behov. Dette oppnår den ved å være iterativ (gjentagende), ved å fokusere på risiko tidlig i utviklingsfasen og ved å integrere fasene. Utviklerne lærer ved hver iterasjon at prosessen kan forbedres.
Historikk
RUP ble skapt som produkt i 1996 da Rational Software ervervet Objectory, en use case basert programvareutviklingsprosess utviklet av Ivar Jacobson.
IBM ervervet RUP i februar 2003 i forbindelse med oppkjøpet av Rational Software.
I 2006 donerte IBM et subsett av RUP skreddersydd for smidige prosjekter til Eclipse Foundation som publiserte den som åpen kilde"kode" metoden OpenUP.
Egenskaper
En av de unike egenskapene med RUP er at alle disiplinene mer eller mindre strekker seg over alle fasene. For eksempel vil "Testing" disiplinen starte i innledningsfasen og ikke etter bygningfasen som man kanskje skulle tro. Men tilstedeværelsen av "Testing" vil gradvis bli høyere frem til slutten av bygningfasen, for så å avta. Tilstedeværelsen av "testing" vil aldri forsvinne helt. Denne egenskapen gjør Rational Unified Process meget motstandsdyktig mot feil og meget tilpasningsdyktig i forhold til forandring i spesifikasjonene, implementasjonen og/eller behovene.
Faser
RUP er delt inn i fire faser som gir føringer for ulike hovedfokus:
Disipliner
RUP er også delt inn i ni "fag"disipliner:
Programvare
Hovedutviklingsprogramvaren for RUP er Rational Rose, utviklet av Rational Software og eid av IBM. Det finnes flere gratis program som lar deg jobbe med RUP, men disse er dog ikke fullt så kraftige og mangler noe funksjonalitet i forhold til Rational Rose. De viktigste freeware-alternativene til Rational Rose er Poseidon og ArgoUML.
Raila Odinga
Raila Amolo Odinga (født 7. januar 1945) er en kenyansk politiker. Han har vært parlamentsmedlem siden 1992, energiminister i perioden 2001 til 2002, og var samferdels- og boligminister mellom 2003 og 2005. Han var den viktigste motstanderen til president Mwai Kibaki under det omstridte presidentvalget i Kenya desember 2007, og ble statsminister i en koalisjonsregjering etter de omfattende opptøyene i Kenya.
Tidlig liv
Raila Odinga er av den etniske luo-gruppen. Han ble født i Maseno Kisumu District, Nyanza Province i januar 1945. Han fikk et stipend som i 1965 sendte han til Otto von Guericke University of Magdeburg, (nå en del av Otto von Guericke University of Magdeburg) i det som da var kjent som Øst-Tyskland. I 1970 gikk han av med en grad i maskinteknikk.
Da han returnerte til Kenya, arbeidet han som lærer ved University of Nairobi. Han forlot etterhvert universitetet for å bli politiker og parlamentsmedlem. I 1975 ble han utnevnt til direktør i Kenya Bureau of Standards, en stilling han hadde til han ble arrestert i 1982.
Fengsling
Raila fikk husarrest i syv måneder etter å ha blitt anklaget for å ha vært en del av en mislykket kuppforsøk i 1982 mot daværende President Daniel Arap Moi. Raila ble tiltalt for forræderi og ble holdt fengslet uten rettssak i syv år.
Raila ble sluppet fri 6. februar 1988, men ble på nytt arrestert i september samme år. Denne gang på grunn av hans involvering med Kenya Revolutionary Movement (KRM), en undergrunnsorganisasjon som arbeidet for flerpartivalg i Kenya.
Flerpartipolitikk
På den tiden Raila reiste til Norge, ble bevegelsen Forum for the Restoration of Democracy (FORD) startet, en bevegelse startet for å sørge for flerparti demokrati i Kenya. I februar 1992, Raila returnerte for å bli med i FORD, som var ledet av hans far Jaramogi Oginga Odinga. I månedene før valget i 1992, ble FORD delt i Ford-Kenya political party, ledet av Railas far Jaramogi Oginga Odinga, og Forum for the Restoration of Democracy-Asili ledet av Kenneth Matiba. Raila ble valgt som parlamentsmedlem fra Langata Constituency, som ble tidligere holdt av Philip Leakey fra KANU.
Sølna kraftverk
Sølna kraftverk er et vannkraftverk i Alvdal kommune i Innlandet.
Raila Odinga
Flerpartipolitikk
Da hans far Jaramogi Oginga Odinga døde i januar 1994, og Michael Wamalwa Kijana overtok som partileder, utfordret Raila han for stillingen. Han tapte og forlot partiet for å bli med i National Development Party (NDP). Ved presidentvalget i 1997, fikk Raila 3. flest stemmer etter sittende president Moi, og Democratic Party sin kandidat Mwai Kibaki. Han beholdt imidlertid plassen som parlamentsmedlem.
Sølna kraftverk
Det er et elvekraftverk som utnytter et fall på 63 meter i Sølna.
Installert effekt er 5,35 MW. Årsproduksjon er 15,7 GWh.
Raila Odinga
Flerpartipolitikk
Han ble senere det året valgt som generalsekretær i KANU. Siden Moi, presidenten og partiformannen, ikke kunne stille for en tredje termin på grunn av grunnloven, trodde en at Raila skulle manøvre seg i posisjon som KANU sin presidentkandidat. Men i 2002 støttet imidlertid Moi Uhuru Kenyatta – sønnen til Kenyas første president Jomo Kenyatta i stedet for Odinga. Moi ba offentlig Raila og andre om å støtte Uhuru.
Sølna kraftverk
Gamle Sølna kraftverk startet produksjonen i 1916. Et helt nytt kraftverk tok over i 2016. Det har to francisturbiner, på 4,1 MW og 1,4 MW.
Raila Odinga
Flerpartipolitikk
Raila og andre KANU-medlemmer, inklusive Kalonzo Musyoka, George Saitoti og Joseph Kamotho, var imot dette og formet the Rainbow Movement for å protestere mot Mois avgjørelse. The Rainbow Movement fortsatte videre med å gå sammen med det lite kjente Liberal Democratic Party (LDP), som senere slo seg sammen med National Alliance Party of Kenya (NAK), en koalisjon av flere andre partier og dannet National Rainbow Coalition (NARC). LDP signerte en avtale med NAK, der statsministerposten gikk til LDP, og de andre ministerpostene skulle deles likt mellom LDP og NAK etter valget.
Sølna kraftverk
Det nye kraftverket ligger på andre siden av elven og har inntak i en ny dam 1,5 kilometer lengre opp i elva.
Raila Odinga
Innvendig dissens i regjeringen
President Kibaki utnevnte ikke Raila Odinga til statsministerposten da han ble president, slik avtalen mellom partiene var (Kenyas nåværende grunnlov har ingen henvisninger til en statsministerpost); ei heller ga Kibaki LDP halvparten av ministerpostene. Han søkte støtte til sitt NAK-parti ved å utnevne ministere fra KANU og FORD.
Sølna kraftverk
Eier er Østerdalen Kraftproduksjon AS.
Raila Odinga
Innvendig dissens i regjeringen
I januar 2006 ble det kjent at Raila Odinga hadde fortalt politiet at han trodde livet sitt var i fare, etter å ha mottatt dødstrusler.
12. juli 2006 sa Raila at han mente at regjeringen tilbakeholdt identiteskort fra velgere i områder som støttet opposisjonen, og at regjeringen forsøkte å opprette 30 nye valgkretser i et forsøk på å beholde makten i den fremtidige parlamentsvalget.
Presidentvalget 2007
I august 2007 delte the Orange Democratic Movement-Kenya seg i to deler, der Odinga ble leder for the Orange Democratic Movement mens den andre fraksjonen, ODM-K ble ledet av Kalonzo Musyoka. 1. september 2007 valgte ODM Odinga som sin presidentkandidat. Mudavadi ble valgt til hans visepresidentkandidat.
Odinga startet sin valgkamp i Uhuru Park i Nairobi 6. oktober 2007.
Statsminister
28. februar signerte President Mwai Kibaki og Odinga en avtale, fremforhandlet av Kofi Annan, om maktdeling i landet for å bidra til å stoppe urolighetene. Etter at Annan klarte å framforhandle grunnlaget for en felles politisk plattform i februar, var det mange runder og avbrudd i de videre forhandlingene. Men 12. april møttes Kibaki og Odinga i hemmelighet og klarte å komme til enighet om utnevnelsen av en koalisjonsregjering. Odinga ble statsminister i regjeringen.
Politisk rolle
På sin hjemmeside sier Raila at han regner seg selv som en sosialdemokrat, noe som skiller han fra sin far, som var sosialist. Hans parti, LDP, er imidlertid medlem av Liberal International.
Odinga får støtte fra hele Kenya, men spesielt mange tilhengere har han blant den tredje største etniske gruppen i landet, luo. Han sees på som en svært dyktig mobilisator av støtte fra grasroten i landet.
Det har vært noen antydninger fra justismyndigheten i Kenya om at Raila skal svare for påstander om urettmessige salg av land i Kisumu Molasses Plant.
Kontrovers
I 2007 ryktes det at Raila Odinga hadde signert et hemmelig avtale med National Muslim Leaders Forum, NAMLEF. Kenyanske muslimske ledere benektet at MOU hadde lovet å innføre Sharia for muslimer hvis de vant valget, men sa at avtalen med Orange Democratic Movement skulle gjøre slutt på diskrimineringen av muslimer.
Obama-forbindelsen
I august 2006 besøkte Obama Kenya og talte i forbindelse med Mr. Odingas kandidatur på valgmøter i Nairobi.
Privat liv
Raila Odinga er gift med Ida Odinga (født Ida Anyango Oyoo). De har fire barn sammen, to sønner og to døtre. Hans eldste sønn, Fidel, er oppkalt etter Fidel Castro. Deres yngste barn, Winnie, er oppkalt etter Winnie Mandela. Raila bor i Nairobi, men har et annet hjem i Bondo District. Raila Odinga tilhører den anglikanske kirken.
Odinga er sønnen til den første visepresidenten i Kenya Jaramogi Oginga Odinga. Odingas bror, Oburu Odinga, er pr. 1. januar 2008 også parlamentsmedlem. Odinga hevdet i et intervju med BBCs radiokanal World Service at Barack Obamas var hans fetter.
Luis Barragáns hus og studio
Luis Barragáns hus og studio ligger i bydelen Tacubaya i Mexico by og var arkitekten Luis Barragáns bosted i årene etter andre verdenskrig. Huset ble bygd i 1948 og er et tre etasjer høyt betonghus på totalt 1161 m² med en hage som gjenspeiler Barragáns stil under denna perioden. I dag er huset et museum som kan besøkes gjennom guidede turer. Bygningen anses å være et magnum opus i den moderne arkitekturens design.
Museet eies og forvaltes i dag av delstaten Jalisco og Fundación de Arquitectura Tapatía Luis Barragán (Arkitekturstiftelsen Luis Barragán).
Huset kom på UNESCOs verdensarvliste i 2004, som et av 29 verdensarvsteder i Mexico.
Arkitektur
Huset ligger på General Francisco Ramírez 12 i Tacubaya i Mexico by. Fasaden er i stil med den omgivende bebyggelsen siden det var viktig for Barragán å ikke endre stilen i gaten den lå i. Entréhallen er relativt liten, for å gi en overgang fra omverdenen til innsiden i huset og Barragáns egen stil, noe som var sterke livfulle farger. Den første korridoren i huset er for eksempel en sterkt rosa farge med gule mellomrom, noe som står i stil med hans glede av å bruke slike farger.
Arkeologiåret 1944
Arkeologiåret 1944 er en oversikt over blant annet utgravninger, fødte og avdøde personer med tilknytning til arkeologi i 1944.
463 Lola
463 Lola er en hovedbelteasteroide. Den ble oppdaga den 31. oktober 1900 av Max Wolf fra Landessternwarte Heidelberg-Königstuhl i Heidelberg. Den er trolig oppkalt etter en skikkelse fra Pietro Mascagnis opera Cavalleria rusticana.
VM i skiskyting 1979
Det ''' 17. verdensmesterskapet i skiskyting''' ble arrangert i den tyske byen Ruhpolding i 1979.
Fortau
Fortau er den delen av en bygate som er reservert fotgjengere. Bredden kan variere fra strøk til strøk og by/land, fra totalt fraværende og til mange meter.
Fylkesvei 3276
Fylkesvei 3276 går mellom Høgset og Hørta i Skien kommune. Veien er 3,6 km lang.
Frem til 2019 hadde veien betegnelsen fylkesvei 36 (Telemark).
Fortau
Opprinnelig var gatene bare brede nok til at to hestevogner kunne møtes, mens fotgjengerne fikk klare seg som best de kunne. Etter hvert som branner og andre former for ødeleggelser gjorde det mulig, satte herskere og byplanleggere sitt preg på gatene. Noen ble brede paradegater (avenyer) eller trekransede alléer, andre ble begrenset til kjørebane(r) og fortau på en eller begge sider.
Bestemmelser
I dag er der regler, vedtatt av lokale styresmakter, som sier hvor mye fortausbredde det skal være. Der det er bredde utover dette, vil en ofte finne ett eller flere bord og stoler som er knyttet til nærmeste serveringssted. Dette var ikke vanlig i Norge inntil for forholdsvis få år siden, men helt vanlig i for eksempel middelhavslandene, hvor det italienske begrepet trattoria blir forstått overalt.
Rauma kulturhus
Rauma kulturhus er et kulturhus på Åndalsnes i Rauma kommune. Huset åpnet 14. september 2007.
Fortau
Bestemmelser
Fortauene blir også forsøkt brukt til flyttbare reklameskilt, og utstilling og salg av varer på utsiden av butikker. Mange av disse tiltakene er lite populære hos blinde personer. Statens vegvesen har fjernet skilting fra fortau under henvisning til trafikksikkerheten.
Rauma kulturhus
Byggeperioden pågikk mellom 1. august 2006 og 1. august 2007, og bygget kostet ca. 60 millioner kroner.
Fortau
Etymologi
Ordet «fortau» er en omdannelse av det eldre ordet fortå, der siste leddet er det foreldete ta (= fasttrampet plass, vei) som også finnes i stedsnavnet Tåsen. «Fortau» betyr egentlig «forvei», veien foran huset.
Ordet har også vært tenkt beslektet med forte, den fasttrampete plassen foran danske bondegårder. Forten kunne være stor eller liten, kanskje bare en utvidelse av landsbygaten. I dag er den største og mest velbevarte fortebyen i Danmark Volsted sentralt i Himmerland.
Rauma kulturhus
Rauma kulturhus drives som et kommunalt foretak, men eierselskapet er et AS med 50 % aksjene eid av Rauma kommune og 50 % eid av Wenaasgruppen AS. Kulturhuset ligger i tilknytning til Grand Hotel Bellevue. Huset er tegnet av arkitekt Kjell Kosberg.
Storsalen «Trollstolen» har 330 sitteplasser i amfi, og inntil 800 med flatt golv. Kinosalen «Blåstolen» har 86 sitteplasser.
I kulturhuset ligger også Rauma folkebibliotek, Åndalsnes kino, Rauma kulturskole og Rauma frivilligsentral.
Historikk
1998 Kulturhuskomité oppnevnt av Rauma Kommune
2000 Egen oppnevnt kulturhuskomité med representanter fra det frivillige kulturliv. Ny kulturhuskomité oppnevnt av Rauma Kommune.
2001 Innstillingen «Kulturhus i Rauma – nøkkelen til et attraktivt lokalsamfunn», ble ferdigstilt i mai 2001. Denne ble behandlet i formannskapet og kommunestyret i Rauma kommune, og det ble i kommunedelplanen regulert inn tomt for plassering av kulturhus. Av økonomiske hensyn måtte kulturhussaka legges på is. 2004 Kulturhussaka kom igjen på dagsordenen. Den direkte årsak til det, var at Lars Wenaas i Wenaasgruppen tok kontakt med Rauma kommune, med tilbud om å bli med på å delfinansiere kulturhus i tilknytning til Grand Hotel. Det resulterte i at kulturhuset den 13.desember kom inn på kommunens økonomiplan fra og med 2005
Cathal Brugha
Cathal Brugha (født Charles William St. John Burgess 18. juli 1874 i Dublin, død 7. juli 1922) var en irsk revolusjonær republikaner. Han var aktiv i påskeopprøret, den irske uavhengighetskrig og den irske borgerkrig.
Bakgrunn
Brugha ble født i en familie som var en blanding av irsk katolsk og engelsk protestantisk. Han fikk sin utdannelse ved jesuittenes Belvedere College, men seksten år gammel måtte han forlate skolen fordi farens forretning slo feil. Han begynte da å jobbe på kontor i et firma som solgte utstyr til kirker.
Irsk nasjonalist
I 1899 gikk han inn i Gaelic League, og i 1913 ble han løytnant i Irish Volunteers. Under påskeopprøret var han nestkommanderende ved South Dublin Union, under Eamonn Ceannt. Under kampene ble han alvorlig såret av en håndgranat og flere skudd, angivelig så mange som seksten. Det ble regnet som lite sannsynlig at han ville overleve.
I oktober 1917 ble han øverstkommanderende i IRA, en stilling han hadde til mars 1919. I 1918 ble han valgt inn i Det britiske parlamentet, men som andre representanter for Sinn Féin gikk han i stedet inn i Dáil Éireann. Kort tid etter ble han forsvarsminister. Ettersom Eamon de Valera og Arthur Griffith ikke var til stede, ledet han Dáils første møte den 21. januar 1919.
Brugha var kjent som en bitter fiende av Michael Collins. Nominelt var Collins bare leder for IRAs etterretningsavdeling, men som leder av Irish Republican Brotherhood (IRB) hadde han langt mer innflytelse i IRA. Brugha så på IRB som en organisasjon som undergravde Dáils og forsvarsministeriets makt. Han led et nederlag i august 1920, da han under et møte i IRAs ledelse gikk inn for at man skulle forby bakholdsangrep mot britiske styrker, og i stedet kun angripe dersom man hadde oppfordret dem til å overgi seg. Brigadekommandantene anså dette for å være helt urealistisk, og avviste tanken. Brugha mente også at man burde flytte kampen over til England, noe Collins stoppet.
7. januar 1922 stemte Brugha mot den anglo-irske traktat. Under debatten hadde han påpekt at Collins bare var av middels rang i forsvarsministeriet, mens avisene kalte han «mannen som vant krigen». Brugha forlot Dáil, og Richard Mulcahy overtok som forsvarsminister.
De fleste av traktatmotstandernes soldater der, ledet av Oscar Traynor, klarte å rømme da bygningen tok fyr. Brugha ble etterlatt som leder for en mindre baktropp. Den 5. juli beordret han sine menn til å overgi seg, og gikk selv ut mot Fristatshæren med en revolver i hånden. Han ble skutt i benet, og kulen kuttet hovedpulsåren. Brugha døde av denne skaden 7. juli, elleve dager før hans 48-årsdag.
Sønnen Ruairí Brugha (1917–2006 ble senere politiker i Fianna Fáil, og ble valgt inn i Dáil Éireann i 1973.
Saint Saviour (Jersey)
Saint Saviour (jèrriais: St Saûveux/St Sauveur) er et av tolv parishes (distrikter) på Jersey. Folketellingen i 2011 viste en folkemengde på 13,580. Distriktet har et landareal på 9,3 km², grenser til fem andre parishes, og har en meget smal kystlinje ved Le Dicq.
Government House, guvernørens residens, ligger i St. Saivour.
Vingtainer
Sognet er inndelt i vingtainer av administrative årsaker. En vingtaine (fransk: «gruppe av tjue») er et politisk inndelingssystem av prestegjeldene på Jersey.
Demografi
Saint Saviour er Jerseys nest mest befolkede prestegjeld (etter Saint Helier). Det har vært en mindre nedgang i folketallet, men med en svak økning det siste tiåret.
Utdannelse
Saint Saviour er utpreget skoledistrikt:
Larer
I starten var larene guder for dyrket mark, og ble ofret til av hver familie ved veikryssene der familiens marker støtte mot naboenes. Senere flyttet larene inn i hjemmene sammen med penatene, som de ofte ble slått sammen med. Forskjellen var at larene alltid holdt seg i hjemmet, mens penatene ble med familien på reise.
Opprinnelsen til betegnelsen «larer» ser ut til å være at de først ble ansett som barn av den snakksomme nymfen Lara eller Larunda. Hun røpet sin affære med Jupiter til en annen nymfe, Juturna, som sladret til Jupiters bedradde ektemake Juno. I ergrelse skar Jupiter ut tungen på Lara og lot Merkur følge henne ned i underverdenen. Underveis forelsket Merkur seg i henne, og resultatet ble larene, med oppgave å våke over familier og hjem.
Dette kan ha falt sammen med at den romerske skikken med å gravlegge familiens døde i hjemmene etter hvert ble forbudt av de tolv tavlers lov. I stedet fikk hvert hjem sin lar familiaris, en «hoved-lar» for familien, som skulle sørge for at familien ikke døde ut. En fremstilling av ham, kledd i toga, stod mellom hjemmets to penater, i larenes helligdom lararium ved siden av hjemmets ildsted, som i eldre tid befant seg i husets atrium. Den romerske familien hilste daglig denne gruppen med en morgenbønn og en ofring av mat og drikke. Når dagens hovedmåltid var unnagjort, ble tilsvarende noe av dette lagt i arnens ild. Hvis ikke arnen eller larene befant seg i spisestuen, ble offeret lagt på et bord oppstilt foran lararium.
Alle gjør det
Alle gjør det er et musikkalbum med Jan Eggum & Blåtur fra 2004.
Øvrige
Dette albumet ble gitt ut på Kirkelig Kulturverksted i samarbeid med vokalgruppen Blåtur fra Sunnmøre. Alle låtene er arrangert med vokal-komp av Bjørn Holum og Håkon Iversen (produsent), og er et unikt Eggum-album i så måte
Emiru
Tomoya Takakusaki (高草木智也), aka Emiru/Run, (født 7. april i Tokyo) spilte bass i den japanske visual kei-gruppen Lareine. Han har også vært medlem av gruppa RIBBON frem til februar, 2003.
Emiru er i dag med i gruppa ANUBIS, og går under navnet Run.
Georg Milbradt
Georg Milbradt (født 23. februar 1945 i Eslohe i Sauerland) er en tysk politiker for Christlich Demokratische Union (CDU) som var ministerpresident i den tyske delstaten Sachsen fra 2002 til 2008.
Milbradt studerte økonomi, jus og matematikk i Münster (Nordrhein-Westfalen). Fra 1990 til 2001 var han finansminister i Sachsen. Han etterfulgte sin partifelle Kurt Biedenkopf i 2002 som statsminister.
464 Megaira
464 Megaira er en hovedbelteasteroide. Den ble oppdaga den 9. januar 1901 av Max Wolf fra Landessternwarte Heidelberg-Königstuhl i Heidelberg, og er oppkalt etter furien fra gresk mytologi.
Eksterne lenker
Lista de asteroidi
Saint Peter (Jersey)
Saint Peter (jèrriais: St Pièrre) er et av tolv parishes (distrikter) på Jersey. Folketellingen i 2011 viste en folkemengde på 5,003. Saint Peter ligger i den vestlige og sentrale delen av Jersey. Det er det eneste distriktet på Jersey som har to adskilte kystlinjer, det strekker seg fra bukten St. Ouen's Bay i vest til bukten St. Aubin's Bay i sør, og således kapper av Saint Brélade fra de andre prestegjeldene. Saint Peter, navngitt etter apostelen Peter, er det fjerde største prestegjeldet i areal, dekker 6,469 vergées (11,6 km²). En stor del av Saint Peter består av Jersey lufthavn.
Geografi
Saint Peter grenser mot fire andre prestegjeld: Saint Ouen i nord, Saint Mary i nordøst, Saint Lawrence i øst, og Saint Brélade i sør.
Saint Peter har to innsjøer eller dammer, St. Ouen's Pond og Val de la Mare Reservoir, begge er delt med Saint Ouen.
De tradisjonelle tilnavnet for St. Pierrais, folket i Saint Peter, er ventres à baînis(engelsk: limpet bellies), noe uklart hvorfor, men kanskje for at sognet er festet til to kystlinjer som to sugeskjell.
Severdigheter
En del opplevelser som er relativt kort vei fra hovedstaden Saint Helier med eksempelvis buss er Living Legend. Det er et opplevelsessenter særlig egnet for barnefamilier. Her finnes showet Jersey Experience, en noe enkel videoforestilling som forteller om Jerseys kulturarv og historie, fremstilt og fortalt av flere kjente skuespillere, blant annet John Nettles som spilte figuren Jim Bergerac i TV-serien Bergerac på 1980-tallet. Det er også et anlegg for «adventure golf», minigolf, med 18 hull og gokartbane, foruten restaurant og kjøpssenter.
I gangavstand fra nevnte opplevelsessenter er St Peter’s Valley er relativt nytt skogsland. Det inneholder et mangfold av ulike trær og plantearter, og som gir et miljø for sommerfugler, insekter og pattedyr. Det går flere kunstige stier gjennom området, og disse passerer to bevarte møller: Le Moulin de Quétivel og Tesson Mill. Disse, som skoglandet, er bevart av National Trust for Jersey.
Vingtainer
Sognet er inndelt vingtainer for administrative årsaker. En vingtaine (fransk: «gruppe av tjue») er et politisk inndelingssystem av prestegjeldene på Jersey.
Sognet utgjør en valgkrets og velger to representanter.
Demografi
Det har vært relativt stabilt i folketallet i sognet, med en svak økning det siste tiåret.
Utdannelse
St. Peter's School er lokalisert i La Rue du Presbytère, og er en statlig drevet barneskole som hadde 164 elever i 2009. St. George's Preparatory School, som krever avgift, er lokalisert La Hague Manor ved Rue de la Hague, er eid av Jersey Educational Trust.
1549 Mikko
1549 Mikko er en hovedbelteasteroide og går i bane innenfor asteroidefamilien Flora. Den ble oppdaget 2. april 1937 av Yrjö Väisälä i Åbo. Asteroiden er oppkalt etter Väisäläs svigerfar Mikko Arthur Levander som var en ivrig hobbyastronom.
1550 Tito
1550 Tito er en hovedbelteasteroide. Den ble oppdaget 29. november 1937 av Milorad B. Protić ved Beograd.
Einunna kraftverk
Einunna kraftverk er et vannkraftverk i Folldal kommune i Innlandet.
Verket ble bygget i 1955 og ombygget og modifisert i 1971. Et nytt kraftverk ble satt i drift i 2019.
Installert effekt var 9,6 MW fordelt på to francisturbiner. Midlere årsproduksjon er på 60 GWh.
Vannet fra kraftverket overføres videre til Savalen gjennom en 4,5 km lang tunnel. Savalen er magasin for Savalen kraftverk
Eier er Østerdalen Kraftproduksjon AS / E-CO Energi.
Konsesjonssøknad for ny Einunna kraftverk
Glommens og Laagens Brukseierforening har sammen med Østerdalen Kraftproduksjon AS i juni 2008 søkt om konsesjon til økt regulering av Markbuliadammen og bygging av nytt Einunna kraftverk. Det er søkt om tre ulike alternativer for tilleggsregulering: 7, 9 eller 10 m oppdemming i forhold til i dag. I henhold til planen skal det bygges en ny reguleringsdam ca. 300 m nedstrøms eksisterende dam. Her planlegges det en steinfyllingsdam med morenekjerne. For de to alternativene med størst økning av dagens regulering må det i tillegg bygges en ny sperredam i Moskardet. Oppdemningen fører til at arealet av vannmagasinet blir betydelig større enn i dag. Dagens kraftverk erstattes av et nytt kraftverk i fjell rundt 400 m nordvest for det eksisterende. Det planlegges ny tunnel i fjell for overføring fra reguleringsdam til kraftverket. Deponi for tunnelmasser plasseres ca. 200 m sørvest for eksisterende kraftstasjon.
Det ble planlagt en vertikal francisturbin med ytelse 24 MW og maksimal slukeevne (vannføring) på 18 m3/s. Årlig middelproduksjon er estimert til 106,3 GWh for det største alternativet, 105,2 GWh for det midlere og 102,1 GWh for det minste. Med den nye reguleringen vil et uutnyttet fall og gi bedre utnyttelse av dagens fallhøyde. Med alternativ 1 vil årsproduksjonen øke med 57,7 Gwh i forhold til dagens produksjon. Utbyggingen vil gi økt fornybar energi.
Innstilling fra NVE
NVE har i sin innstilling av 10. april 2012 til Olje- og energidepartementet frarådet økt regulering av Markbulia, fordi skader og ulemper for allmenne og private interesser er større en fordelene. Det vil få store negative konsekvenser for det nasjonalt viktig kulturlandskapet i Einunngsdalen, samt også for verdifulle naturtyper og arter. Blant annet er det rødelistede arter som vil bli berørt. Videre vil det bli negative konsekvenser for tradisjonell seterdrift, friluftsliv og reiseliv. I Knutshøområdet er det villrein og hensynet til denne har også betydning for vurderingen.
NVE sier i sin innstilling av bygging av nytt Einunna kraftverk uten bygging av ny dam er et alternativ som søkeren heller bør vurdere. Dette vil være et lite konfliktfylt alternativ.
Lokalt engasjement
Planene for oppdemming av en større del av Markbulia har ført til stort lokalt engasjement både fra næringinteresser, naturvernorganisasjoner og fra privatpersoner. En underskriftskampanje samlet over 2000 underskrifter fra 2007 til 2012 der det protesteres mot planene. Et tilhørende opprop beskriver området som et av de viktigste kulturlandskapene i Hedmark.
Nytt kraftverk 2019
De store planene med ny kraftstasjon i fjell og ny dam ble skrinlagt.
Kraftverket er fornyet med et tilbygg hvor det står en ny generator på 9990 kVA fra Spetals Verk. Denne ble satt i drift uke 43 i 2019.
Liste over kulturminner i Bergen
Liste over kulturminner i Bergen er en oversikt over fredede og/eller bevaringsverdige bygninger og elementer i Bergen. Data er hentet fra Riksantikvarens liste over kulturminner.
Stefan Read
Stefan Read (født 7. mai 1987 i Edmonton, Alberta) er en canadisk skihopper.
2. mars 2004 vant Read det nordamerikanske juniormesterskapet. I sesongen 2005/06 kvalifiserte han seg til deltakelse i flere verdenscuprenn, og gikk flere ganger til finaleomgangen. Han debuterte i verdenscupsammenheng 26. november 2005, 18 gammel, i storbakkerennet i Kuusamo, der han ble nr. 40. Per februar 2008 er han sbeste resultat i verdenscupen en 23.-plass i polske Zakopane fra 2006.
Read deltok i storbakkerennet under OL 2006 i Torino, der han kom på 30.-plass.
Stefans onkel, Ken Read, er en kjent alpinist, og faren Ron Read er sjef for Canadas skihoppforbund (2008).
Dyretråkk
Dyretråkk er synlige eller usynlige veier eller stier der pattedyr forflytter seg ofte og over lang tid. Dyrene bruker tråkkene fordi det gir raskere forflytning og sikker tilgang på mat. Dyretråkkene kan også være viktig for dyrenes trygghet.
Synlige dyretråkk oppstår der et eller flere dyr ferdes ofte over tid, helst i forbindelse med et stedbundet territorium eller der flokkdyr oppholder seg over lengre tid. Slike tråkk får tydelige spor i vegetasjonen, som dersom tråkket brukes ofte kan forsvinne helt. Tråkket vil da framstå som en sti.
Usynlige dyretråkk er gjerne lettere å forklare som forflytningsruter dyrene ferdes langs når de vandrer mellom ulike beiteområder, for eksempel mellom sommer- og vinterbeiter. Elgens vandringer på vår- og høstparten er et eksempel på det siste.
Slaget ved Fort Royal
Slaget ved Fort Royal var et sjøslag som ble utkjempet utenfor Fort Royal på Martinique i Karibia under den amerikanske uavhengighetskrigen. Slaget fant sted den 29. og 30. april 1781 mellom britene under kommandoen til Samuel Hood og den franske marine under François-Joseph Paul.
Robert Hanssen
Robert Philip Hanssen (født 18. april 1944, død 5. juni 2023) var en amerikansk FBI-agent som ble dømt for spionasje for Sovjetunionens KGB og etterfølgerstaten Russlands SVR i perioden 1985 til 2001. I en kort periode tidligere (1979–1981) skal han først ha arbeidet for GRU, men uten å ha kunnet utlevere særlig interessant informasjon. Han var da tilknyttet FBI i New York. I sin mest aktive periode (1985–1991) var han først tilknyttet FBI i New York og deretter FBI-hovedkvarteret i Washington, og skal ha solgt flere og mer sensitive hemmeligheter til Sovjetunionen enn i noen annen amerikansk-sovjetisk spionasjeaffære noensinne. Opplysninger fra ham og Aldrich Ames førte også til at Sovjetunionen tilbakekalte noen av sine agenter fra USA og henrettet dem ettersom de var blitt «snudd». Han skal ha forrådt en rekke amerikanske overvåkningsmetoder og forsvarstiltak i tilfelle nasjonal krise, og forpurret etterforskningen av en mulig amerikansk sovjetagent, Felix Bloch. I november 2000 reflekterte han over sin rolle i en meddelelse til russerne:
Sent 2000 mottok FBI informasjoner som identifiserte Hanssen som spion for russerne. At man i så mange års leting etter den muldvarp man mente var i CIA eller i byrået selv ikke hadde funnet ham, skyldtes delvis utilstrekkelig problembevissthet i FBI, og de teknikker Hanssen benyttet i sin kontakt med sovjeterne, der datateknikk også spilte en rolle. Han ble forsiktig inntil det paranoide, og kunne f.eks. kryptere materiale i 40-track mode. I arbeidet med å finne ham var det i den ca. tre måneder lange sluttfasen ca. 50 som var engasjert i arbeidet med å felle ham. Én av dem, Eric O'Neill, fulgte ham daglig i arbeidet etter at han ble gjort til Hanssens sekretær. Han klarte å få fatt på Hanssens Palm III for en kort periode og lastet ned det krypterte inkriminerende innholdet.
Hanssen ble med tiden mildt refsende overfor russerne, og uttrykte frustrasjon over at han ikke hadde muligheter til å forpurre amerikanernes avsløring av agenten Stanislav Borisovitsj Gusev i 1999. Amerikanerne hadde oppdaget avlyttingsutstyr inne i sitt utenriksdepartement, men hadde ennå ikke avslørt hvem som stod bak, og Hanssen klarte ikke å advare russerne.
Han ble også temmelig belærende og formanende i sine meldinger til SVR. Eksempel (juni 2000):
Hanssen ble arrestert den 18. februar 2001 umiddelbart etter at han hadde foretatt et dead drop i Foxstone Park nær sitt hjem i Vienna i Virginia. Han ble senere dømt til livsvarig fengsel, og sendt til soning i ADX Florence, i et strengt fengsel i Colorado.
Filmer
Hanssens spionasje er blitt tematisert i to amerikanske filmer. Master Spy: The Robert Hanssen Story, en film laget for fjernsyn, ble vist i 2002. Hanssens rollefigur var spilt av William Hurt. I februar 2007 kom Breach, en film om Hanssen og siste fase av etterforskningen som førte til at han ble tatt. Her er det Chris Cooper som spiller Hanssen.
Kolomna
Kolomna (russisk: Коло́мна) er en by i Moskva oblast i Russland. Den ligger ved samløpet av elvene Moskva og Oka, rundt 100 km sørøst for Moskva. Innbyggertall: 150 129 (folketelling 2002), 161 881 (folketelling 1989).
Historie
Senere lå Kolomnas betydning fremfor alt i dens rolle som handelsby, på grunn av byens beliggenhet ved en viktig transportvei. 1775 besøkte den russiske tsarina Katarina II i Kolomna. En tid senere, i 1778, ble arkitekten Matvej Kasakov sendt til Kolomna for å utvikle en generalplan for omformingen av byen, og i 1784 ble denne planen antatt.
I 1862 ble Kolomna knyttet til jernbanenettverket, da byggingen av jernbanen mellom Moskva og Rjazan nådde byen, og dette ga støtet for byens industrielle utvikling. I 1863 ble en lokomotivfabrikk og en maskinbyggingsfabrikk grunnlagt, og samme år fikk Kolomna et offentlig sykehus. I 1864 ble en jernbanebru over Oka åpnet, og dette muliggjorde forlengelsen av jernbanen til Rjazan. Streikebølgene under revolusjonen i 1905 nådde også arbeiderne i Kolomna.
Severdigheter
Innenfor kremlmurene ligger også Uspenskajakirken (bygget 1672–1682), klokketårnet (1825), og en biskopresidens fra 1700-tallet. Inne i byen finnes også Bogojavlenskajakirken fra slutten av 1600-tallet, Vosnesenskajakirken (1799) og to klostre fra henholdsvis 1300- og 1600-tallet.
Kolomna har også et litteratur- og et lokalhistorisk museum.
Næringsliv
Kolomna er i dag en betydelig industri- og vitenskapsby. Byens viktigste virksomhet er Kolomna diesellokomotivfabrikk. I tillegg finnes bedrifter innen maskinbygging, byggematerialer og næringsmiddelindustri.
Utdanning
I Kolomna finnes flere høyskoler, som Kolomnas pedagogiske institutt, et geistlig seminar og en filial av det militære artilleriuniversitetet.
Transport
Kolomna ligger på Rjazan-Moskvajernbanen. I Kolomna ligger en jernbaneterminal kalt Golutvin (russisk: Голутвин), og fem jernbanestasjoner.
Kolomna ligger ved to store elver, og har en elvehavn med fasiliteter for passasjer og varetransport.
Sport
Kolomna var vertskap for EM på skøyter 2008 og 2018. Mesterskapet ble avholdt i den overbygde Kolomna kunstisbane, som ble åpnet i 2007.
Keeperhansker
Keeperhansker er en hanske som benyttes av målvakter i fotball, hockey og andre ballsportarter.
Historikk
Allerede 1885 ble spesielle hansker for målvakter anmeldt ved det Keiserlige Patentkontor i Berlin av briten William Sykes. Det var imidlertid argentinieren Amadeo Carrizo som brukte keeperhansker for første gang på 1940-tallet. Vanlig ble de ikke før etter VM i fotball 1970, hvor Gordon Banks brukte spesiallagde hansker i alle kampene. Til da hadde det vært vanlig å spille med enkle arbeidshansker, eller helt uten.
Edward Shackleton
Edward Arthur Alexander Shackleton, baron Shackleton, (født 15. juli 1911 i London, død 22. september 1994) var en britisk geograf og Labour-politiker.
Keeperhansker
Historikk
Det har etter hvert blitt utviklet forskjellige typer av heeperhansker, med fokus både på beskyttelse og på bedre grep på ballen. Det finnes modeller med beskyttelsesstaver på håndryggen som skal forhindre at fingrene knekkes bakover, og modeller for forskjellige slags spilleomgivelser som gressbane, hard bane eller sportshall. De blir også produsert med forskjellige snittyper, med sømmen utover, Flat Palm, innover, Negative Cut eller med gripeflaten sydd direkte mot hanskens fremside, Roll Finger.
Edward Shackleton
I 1934 organiserte Shackleton Oxford University Ellesmere Land Expedition og valgte Gordon Noel Humphreys som leder for ekspedisjonen. Shackleton deltok selv på ekspedisjonen som Humphreys' assistent. Ekspedisjonen sto bak navngivingen av Mount Oxford (etter University of Oxford) og British Empire Range.
I 1946 ble Shackleton valgt til parlamentsmedlem fra Preston, og posisjon han hadde frem til 1955. Han ble gjort til life peer som baron Shackleton i 1958. I Harold Wilsons regjering hadde han rollen som minister for Royal Air Force fra 1964 til 1967, minister uten portefølje fra 1967 til 1968 og Paymaster General i 1968. Han var leder for Overhuset fra 1968 til 1970 og deretter opposisjonsleder.
Fra 1971 var han president i Royal Geographical Society.
I oktober 1975 ga den britiske regjeringen Lord Shackleton i oppdrag å skaffe en økonomisk oversikt over Falklandsøyene. En oppdatering av Shackletonrapporten i kjølvannet av Falklandskrigen dannet grunnlaget for den påfølgende økonomiske utviklingen på øygruppen.
Han ble i 1990 utnevnt til honorær Companion av Order of Australia, Australias høyeste sivile utmerkelse.
Han var yngste sønn av antarktisutforkseren Ernest Shackleton.
Digitaliseringsdirektoratet
Digitaliseringsdirektoratet er et norsk statlig direktorat opprettet 1. januar 2020. Det har som oppgave å bidra til raskere og mer samordnet digitalisering av offentlig sektor. Digitaliseringsdirektoratet har avdelinger i Brønnøysund, Leikanger og Oslo og er underlagt Kommunal- og moderniseringsdepartementet. Digitaliseringsdirektoratet ble opprettet som en sammenslåing av Altinn, deler av fagmiljøet for informasjonsforvaltning i Brønnøysundregistrene og Direktoratet for forvaltning og IKT.
Direktoratet samarbeider med staten, kommunene, næringsdrivende og frivillig sektor.
Oppgaver og ansvarsområde
Digitaliseringsminister Nikolai Astrup sa følgende om etableringen av Digitaliseringsdirektoratet:
Endringen innebar at Digitaliseringsdirektoratet ble den nye forvalteren av Altinn-samarbeidet, og at inngåtte samarbeidsavtaler med tjenesteeiere i samarbeidet ble overført fra Brønnøysundregistrene til Digitaliseringsdirektoratet.
Digitaliseringsmiljøet i Difi ble også en del av Digitaliseringsdirektoratet. Dette betyr at rollen som premissgiver på digitalisering, fagmiljøet for informasjonssikkerhet, ansvaret for drift av Difis fellesløsninger, ansvaret for Medfinansieringsordninga og Stimulab – og tilsynet for universell utforming – ble en del av Digitaliseringsdirektoratet.
Digitaliseringsdirektoratet er sekretariat for Skate.
Steffen Sutorius ble utnevnt til direktør for Direktoratet for forvaltning og IKT (Difi) i 2016 og fortsatte som direktør for Digdir fra 2020 frem til høsten 2022. Frode Danielsen er konstituert direktør fra 2022.
Kurt Biedenkopf
Kurt Biedenkopf (født 28. januar 1930 i Ludwigshafen, død 12. august 2021 ) var en tysk jurist, universitetsrektor og politiker (CDU) som var statsminister i fristaten Sachsen fra 1990 til 2002. Han var den første statminister (Ministerpräsident) i Sachsen etter sammenslåingen av DDR med Vest-Tyskland. Han var en nær samarbeidspartner til Helmut Kohl. Tidligere hadde han en lang politisk karriere i Nordrhein-Westfalen var generalsekretær i CDU fra 1973. Biedenkopf studerte blant annet ved Georgetown University og hadde doktorgrad i rettsvitenskap. Han var rektor ved Ruhr-Universität Bochum 1967-1969. Biedenkopf ble i 1994 hedret med storkors av Den Kongelige Norske Fortjenstorden.
Lundo
Lundo (finsk: Lieto) er en finsk kommune i landskapet Egentliga Finland. Kommunen har cirka 15 800 innbyggere og et areal på 200,2 km² hvorav 1,65 km² er vann. Lundo er en finskspråklig kommune som grenser til kommunene Åbo, S:t Karins, Pemar, S:t Mårtens, Pöytyä og Aura.
Gjennom Lundo flyter Aura å. Dens største foss Nautelankoski ligger i kommunen.
NILU – Norsk institutt for luftforskning
Instituttet
Instituttet har sitt hovedkontor på Kjeller ved siden av Institutt for energiteknikk (IFE), men har siden høsten 1994 også kontor i Framsenteret (FRAM – Nordområdesenter for klima og miljøforskning) i Tromsø. Forskningen i Tromsø er særlig knyttet til miljøproblemene i polarområdene og Barentsregionen. I tillegg har instituttet siden 2001 vært etablert med datterselskap i Polen (NILU Polska), i Abu Dhabi (2006–2014), og Sør-Afrika (u-MOYA-NILU) for blant annet bistå myndighetene med rådgivning om luftkvalitet. Dessuten har NILU lokaler på CIENS-bygget i Forskningsparken på Blindern i Oslo.